Rozhodnutie č. 1753/2000/ES Európskeho parlamentu a Rady z 22. júna 2000, ktorým sa ustanovuje systém na monitorovanie priemerných špecifických emisií CO2 pochádzajúcich z nových osobných automobilov



Úradný vestník L 202 , 10/08/2000 S. 0001 - 0013

CS.ES Kapitola 15 Zväzok 05 S. 138 - 150

ET.ES Kapitola 15 Zväzok 05 S. 138 - 150

HU.ES Kapitola 15 Zväzok 05 S. 138 - 150

LT.ES Kapitola 15 Zväzok 05 S. 138 - 150

LV.ES Kapitola 15 Zväzok 05 S. 138 - 150

MT.ES Kapitola 15 Zväzok 05 S. 138 - 150

PL.ES Kapitola 15 Zväzok 05 S. 138 - 150

SK.ES Kapitola 15 Zväzok 05 S. 138 - 150

SL.ES Kapitola 15 Zväzok 05 S. 138 - 150



Rozhodnutie č. 1753/2000/ES Európskeho parlamentu a Rady z 22. júna 2000, ktorým sa ustanovuje systém na monitorovanie priemerných špecifických emisií CO2 pochádzajúcich z nových osobných automobilov EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä jej článok 175 ods. 1, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], po porade s Výborom regiónov, konajúc v súlade s postupom stanoveným v článku 251 zmluvy [3] a v zmysle spoločného znenia schváleného zmierovacím výborom 9. marca 2000, keďže: (1) Konečný cieľ Rámcového dohovoru OSN o klimatických zmenách má dosiahnuť stabilizáciu koncentrácie skleníkových plynov v atmosfére na takej úrovni, aby sa zabránilo riziku nebezpečných antropogénnych zásahov do klimatického systému. Protokol z Kyota k tomuto Rámcovému dohovoru schválený na konferencii v Kyote v decembri 1997 uskutočnil opatrenie na zníženie úrovne koncentrácie skleníkových plynov. (2) Na základe protokolu z Kyota spoločenstvo prijalo cieľ znížiť svoje emisie v priebehu rokov 2008 až 2012, čo sa týka skupiny skleníkových plynov o 8 % vzhľadom na úroveň v roku 1990. (3) Protokol z Kyota vyžaduje od strán uvedených v prílohe I k Protokolu, aby do roku 2005 uskutočnili preukázateľný pokrok pri plnení záväzkov. (4) Rozhodnutie 93/389/EHS [4] ustanovilo mechanizmus monitorovania emisií CO2 a iných skleníkových plynov v spoločenstve. (5) Uznajúc význam osobných automobilov ako zdroja emisií CO2 Komisia navrhla stratégiu spoločenstva na zníženie emisií CO2 pochádzajúcich z osobných automobilov a na zdokonalenie úspory pohonných látok. Vo svojich záveroch z 25. júna 1996 Rada privítala takýto prístup Komisie. (6) Európsky parlament a Rada sformulovali cieľ dosiahnuť 120 g/km (5 litrov/100 km pre benzínové motory a 4,5 litra/100 km pre dieselové motory) ako strednú hodnotu pre emisie CO2 v roku 2005 (najneskôr v roku 2010). (7) Komisia v súčasnosti vykonáva štúdie s cieľom čo najskôr vypracovať vhodné návrhy pre harmonizované postupy na meranie špecifických emisií CO2 pochádzajúcich z automobilov kategórie N1 na základe prílohy II k smernici Rady č. 70/156/EHS zo 6. februára 1970 o aproximácii právnych predpisov členských štátov týkajúcich sa typového schválenia motorových automobilov a ich prípojných vozidiel [5]. (8) Špecifické emisie CO2 pochádzajúce z nových osobných automobilov sa v spoločenstve merajú na harmonizovanom základe podľa metodológie stanovenej v smernici Rady č. 80/1268/EHS zo 16. decembra 1980 týkajúcej sa emisií oxidu uhličitého a spotreby pohonných látok motorových automobilov [6]. (9) Je potrebné ustanoviť objektívne postupy na monitorovanie špecifických emisií CO2 pochádzajúcich z nových osobných automobilov, ktoré sa predávajú v spoločenstve, s cieľom overenia efektívnosti stratégie spoločenstva, ako je uvedené v správe Komisie z 20. decembra 1995, ako aj plnenia záväzkov, ku ktorým sa formálne zaviazali organizácie výrobcov automobilov. Toto rozhodnutie poskytuje takýto systém. Komisia oznámila, že v najkratšom možnom čase posúdi potrebu právneho rámca pre dohody, ktoré sa majú v budúcnosti uzavrieť s organizáciami výrobcov automobilov vrátane opatrení, ktoré bude nutné zaviesť v prípade, že takéto dohody budú nefunkčné. (10) Pre účely tohto rozhodnutia budú členské štáty zhromažďovať iba oficiálne údaje, ktoré budú v súlade so smernicou č. 70/156/EHS. (11) Smernica č. 70/156/EHS stanovuje výrobcom vydávať osvedčenia zhody, ktorý musí sprevádzať každý nový osobný automobil a členským štátom povoliť registráciu a prevádzkovanie nového osobného automobilu iba v prípade, keď má platné sprievodné osvedčenie zhody. (12) Toto rozhodnutie nemá za cieľ harmonizáciu vnútroštátnych systémov registrácie automobilov, ale budovať na nich, s cieľom zabezpečenia zhromaždenia minimálneho súboru údajov požadovaných pre umožnenie správneho fungovania systému spoločenstva na monitorovanie priemerných špecifických emisií CO2 pochádzajúcich z nových osobných automobilov. (13) je žiaduce zahrnúť všetky nové alternatívne poháňané osobné vozidlá, na ktoré sa vzťahuje smernica č. 70/156/EHS. (14) takýto systém monitorovania sa použije na tie nové osobné automobily, ktoré sú v spoločenstve po prvýkrát registrované a neboli predtým nikde inde zaregistrované. (15) je nutné udržiavať kontakty medzi Komisiou a členskými štátmi, čo sa týka kontroly kvality údajov, s cieľom zabezpečenia primeraného vykonania tohto rozhodnutia. PRIJALA TOTO ROZHODNUTIE: Článok 1 Toto rozhodnutie ustanovuje systém na monitorovanie priemerných špecifických emisií CO2 pochádzajúcich z nových osobných automobilov zaregistrovaných v spoločenstve. Vzťahuje sa iba na tie osobné automobily, ktoré sa v spoločenstve po prvýkrát registrujú a predtým neboli nikde inde zaregistrované. Článok 2 Pre účely tohto rozhodnutia: 1. "Osobný automobil" znamená akékoľvek motorové vozidlo kategórie M1, ako je vymedzené v prílohe II k smernici č. 70/156/EHS, a na ktoré sa vzťahuje smernica č. 80/1268/EHS. Nezahŕňa vozidlá, na ktoré sa vzťahuje smernica č. 92/61/EHS [7] a vozidlá na osobitné účely, ako je vymedzené v druhej zarážke článku 4 ods. 1 písm. a) smernice č. 70/156/EHS; 2. "Novoregistrovaný automobil" znamená osobný automobil registrovaný v spoločenstve po prvýkrát. Osobitne sú vylúčené tie automobily, ktoré sú znovu registrované v druhej členskej krajine, alebo boli predtým zaregistrované mimo spoločenstva. 3. "Osvedčenie zhody" znamená osvedčenie podľa článku 6 smernice č. 70/156/EHS; 4. "Špecifické emisie CO2" znamenajú emisie pochádzajúce z určitého osobného automobilu, ktoré sa merajú v súlade so smernicou č. 80/1268/EHS a sú uvedené v prílohe VIII k smernici č. 70/156/EHS a sú priložené k dokumentácii typového schválenia; 5. "Výrobca" znamená fyzickú alebo právnickú osobu podliehajúcu schvaľovaciemu orgánu, čo sa týka všetkých aspektov konania o typové schválenie a zabezpečenia zhody výroby. Nie je podstatné, aby sa osoba alebo organizácia priamo zúčastňovali na všetkých štádiách konštrukcie automobilu, systému, komponentu alebo samostatnej technickej jednotky, ktoré podliehajú schvaľovaciemu postupu; 6. "Značka" znamená obchodný názov výrobcu a je uvedená v osvedčení zhody a dokumentácii typového schválenia; 7. "Maximálny netto výkon nového osobného automobilu" znamená maximálny výkon motora, ktorý je uvedený v osvedčení zhody a dokumentácii typového schválenia a zmeraný v súlade so smernicou č. 80/1269/EHS [8]; 8. "Hmotnosť" znamená hmotnosť automobilu s karosériou v prevádzkovom stave, ako je uvedené v osvedčení o súlade a dokumentácii typového schválenia a vymedzené v oddieli 2.6. prílohy I k smernici č. 70/156/EHS; 9. "Objem motora" znamená objem motora, ako je uvedený v osvedčení zhody a dokumentácii typového schválenia; 10. "Druh paliva" znamená palivo, na ktoré bol automobil pôvodne typovo schválený a je uvedené v osvedčení zhody a dokumentácii typového schválenia; 11. "Registračný záznam" znamená elektronický záznam obsahujúci informácie týkajúce sa registrácie jednotlivého osobného automobilu; 12. "Typ", "variant" a "verzia" znamenajú rozličné automobily určitej značky, ktoré sú deklarované výrobcom, ako je uvedené v prílohe II(B) k smernici č. 70/156/EHS a jednoznačne určené alfanumerickými znakmi typu, variantu a verzie; 13. "Alternatívne poháňané vozidlá" znamenajú akékoľvek motorové vozidlá na alternatívny pohon kategórie M1, ako je vymedzené v prílohe II(B) k smernici č. 70/156/EHS a na ktoré sa nevzťahuje smernica č. 80/1268/EHS; 14. "Dokumentácia typového schválenia" znamená súbor informácií, ktoré obsahujú informačnú zložku osvedčení o typovom schválení a výsledky skúšok, ktoré cirkulujú medzi orgánmi členských štátov pre typové schválenie v súlade s článkom 4 ods. 5 a 6 smernice č. 70/156/EHS. Článok 3 1. S cieľom ustanovenia systému uvedeného v článku 1 členské štáty zhromaždia informácie popísané v prílohe I pre každý automobil uvedený v tomto článku, ktorý je zaregistrovaný na ich území. 2. Členským štátom sa povolí, aby prevzali informácie uvedené v odseku 1 buď z dokumentácie typového schválenia spoločenstva alebo osvedčenia zhody. 3. Členské štáty zodpovedajú za platnosť a kvalitu údajov, ktoré zhromaždia. Členské štáty zohľadnia potenciálne zdroje chýb, ktoré sú popísané v prílohe II, podniknú kroky na minimalizáciu takýchto chýb a oznámia Komisii hodnotenie získané na základe štatistickej analýzy alebo iným spôsobom o podiele nesprávnych údajov spolu so správou uvedenou v článku 4 ods. 4. 4. Členské štáty podniknú kroky na zdokonalenie kvality zhromaždených údajov a na žiadosť Komisie jej o nich poskytnú informácie. Na základe tejto informácie Komisia môže po porade s príslušným členským štátom navrhnúť členskému štátu opatrenia na ďalšie zdokonalenie kvality údajov, ktoré posúdi členský štát. Na základe toho bude členský štát informovať Komisiu o ďalších krokoch, ktoré, ak sa hodí, podnikne na zdokonalenie kvality údajov. Článok 4 1. Členské štáty každý kalendárny rok na základe metód uvedených v prílohe III podľa výrobcu aj celkove podľa všetkých výrobcov zistia: a) pre každý jednotlivý druh paliva: i) celkový počet novoregistrovaných osobných automobilov, ako je stanovené v prílohe III(1); ii) priemerné špecifické emisie CO2 pre novoregistrované osobné automobily, ako je stanovené v prílohe III(2); b) pre každý druh paliva a pre každú odlišnú kategóriu emisií CO2, ako je stanovené v prílohe III(3): i) počet novoregistrovaných osobných automobilov; ii) priemerné špecifické emisie CO2 pre novoregistrované osobné automobily, ako je stanovené v prílohe III(3) druhom pododseku; c) pre každý druh paliva a pre každú odlišnú hmotnostnú kategóriu, ako je stanovené v prílohe III(4): i) počet novoregistrovaných osobných automobilov; ii) priemerné špecifické emisie CO2 pre novoregistrované osobné automobily, ako je stanovené v prílohe III(4) treťom pododseku; iii) priemernú hmotnosť, ako je stanovené v prílohe III (4) druhom pododseku [9] d) pre každý druh paliva a pre každú odlišnú kategóriu maximálneho netto výkonu, ako je stanovené v prílohe III(5): i) počet novoregistrovaných osobných automobilov; ii) priemerné špecifické emisie CO2, ako je stanovené v prílohe III(5) treťom pododseku; iii) priemerný maximálny netto výkon, ako je stanovené v prílohe III (5) druhom pododseku; e) pre každý druh paliva a pre každú odlišnú kategóriu objemu motora, ako je stanovené v prílohe III(6): i) počet novoregistrovaných osobných automobilov; ii) priemerné špecifické emisie CO2, ako je stanovené v prílohe III(6) treťom pododseku; iii) priemerný objem motora, ako je stanovené v prílohe III(6) druhom pododseku. 2. Ďalej čo sa týka alternatívne poháňaných vozidiel, členské štáty zistia počet takýchto vozidiel registrovaných na ich území. 3. V prípade, že sa používajú rôzne spôsoby na stanovenie hmotnosti automobilov registrovaných na ich území, členské štáty oznámia túto skutočnosť Komisii. 4. Členské štáty raz ročne doručia Komisii informácie uvedené v odsekoch 1 a 2. Prvé doručenie sa uskutoční najneskôr do 1. júla 2001. Následné doručenia pre monitorovanie údajov zhromaždených v predchádzajúcom kalendárnom roku sa uskutočnia do 1. apríla. Údaje sa doručia vo forme, ako je stanovené v prílohe IV. 5. Členské štáty na žiadosť Komisie doručia tiež celý súbor údajov zhromaždených v súlade s článkom 3. Článok 5 Členské štáty ustanovia orgán, ktorý bude zodpovedný za zhromažďovanie a oznamovanie monitorovaných informácií a budú o tomto informovať Komisiu najneskôr do šiestich mesiacov po vstupe do platnosti tohto rozhodnutia. Článok 6 Členské štáty oznámia Komisii najneskôr do šiestich mesiacov po vstupe do platnosti tohto rozhodnutia, ako plánujú vykonať jeho ustanovenia. Na základe týchto správ môže Komisia žiadať ďalšie informácie alebo po porade s členskými štátmi uskutočnenie zmien podľa navrhovaného spôsobu vykonanie. Článok 7 Komisia oznámi Európskemu parlamentu a Rade najneskôr do 31. decembra 2002 informáciu o činnosti monitorovacieho systému ustanoveného na základe tohto rozhodnutia. Článok 8 Údaje zhromaždené dopredu v súlade s monitorovacím systémom z roku 2003 budú slúžiť ako základ pre dobrovoľnú monitorovaciu povinnosť na zníženie emisií CO2 pochádzajúcich z motorových vozidiel, ktorá bola dohodnutá medzi Komisiou a automobilovým priemyslom a, kde je potrebné, jej revidovanie. Článok 9 Komisia predloží Európskemu parlamentu a Rade za každý kalendárny rok správu na základe monitorovaných údajov, ktoré získa od členských štátov. Článok 10 Správy za prechodné cieľové roky a finálne cieľové roky [10] ukážu, či zníženie sa dosiahne technickými opatreniami prijatými výrobcami alebo iným opatreniam, ako sú zmeny v správaní spotrebiteľov. Článok 11 Toto rozhodnutie je adresované členským štátom. V Luxemburgu 22. júna 2000 Za Európsky parlament predseda N. Fontaine Za Radu predseda J. Sócrates [1] Ú. v. ES C 231, 23.7.1998, s. 6 aÚ. v. ES C 83, 25.3.1999, s. 9. [2] Ú. v. ES C 40, 15.2.1999, s. 8. [3] Stanovisko Európskeho parlamentu zo 17. decembra 1998 (Ú. v. ES C 98, 9.4.1999, s. 240), Spoločná pozícia Rady z 23. februára 1999 (Ú. v. ES C 123, 4.5.1999, s. 13) a Rozhodnutie Európskeho parlamentu z 2. decembra 1999 (Ú. v. ES C 194, 11.7.2000, s. 46). Rozhodnutie Rady zo 16. mája 2000 a Rozhodnutie Európskeho parlamentu zo 17. mája 2000. [4] Rozhodnutie Rady 93/389/EHS z 24. júna 1993 týkajúce sa mechanizmu monitorovania v spoločenstve emisií CO2 a iných skleníkový plynov (Ú. v. ES L 167, 9.7.1993, s. 31). [5] Ú. v. ES L 42, 23.2.1970, s. 1. Smernica naposledy zmenená a doplnená smernicou Európskeho parlamentu a Rady 98/91/ES (Ú. v. ES L 11, 16.1.1999, s. 25). [6] Ú. v. ES L 375, 31.12.1980, s. 36. Smernica naposledy zmenená a doplnená smernicou Komisie 93/116/ES (Ú. v. ES L 329, 30.12.1993, s. 39). [7] Smernica Rady 92/61/EHS z 30. júna 1992 týkajúca sa typového schválenia dvoj- alebo trojkolesových motorových vozidiel (Ú. v. ES L 225, 10.8.1992, s. 72). Smernica naposledy zmenená a doplnená Aktom pristúpenia z roku 1994. [8] Smernica Rady 80/1269/EHS zo 16. decembra 1980 o aproximácii právnych predpisov členských štátov týkajúcich sa výkonu motora motorových vozidiel (Ú. v. ES L 375, 31.12.1980, s. 46). Smernica naposledy zmenená a doplnená smernicou 97/21/ES (Ú. v. ES L 125, 16.5.1997, s. 31). [9] Ak hmotnosť osobného automobilu, ktorá je uvedená v dokumentoch typového schválenia alebo certifikáte zhody, je daná obidvomi údajmi ako minimálna a maximálna hodnota, členský štát poskytne iba hodnotu, ktorá predstavuje maximálnu hmotnosť tohto osobného automobilu. [10] Odporúčanie Komisie 1999/125/ES (Ú. v. ES L 40, 13.2.1999, s. 49),Odporúčanie Komisie 2000/303/ES (Ú. v. ES L 100, 20.4.2000, s. 55) aOdporúčanie Komisie 2000/304/ES (Ú. v. ES L 100, 20.4.2000, s. 57). -------------------------------------------------- PRÍLOHA I Údaje, ktoré majú členské štáty zhromaždiť a postúpiť pre účely monitorovacieho systému CO2 pre nové osobné automobily Vzhľadom na činnosť systému na monitorovanie špecifických emisií CO2 pochádzajúcich z nových osobných automobilov, ktorý sa používa v spoločenstve, členské štáty zhromaždia minimálne množstvo informácií o každom novom osobnom vozidle, ktoré je registrované v spoločenstve po prvýkrát. Posudzovať sa budú iba palivá a pohonné systémy, ktoré sú obsiahnuté v právnej úprave typového schválenia. V prípade, keď je nový osobný automobil registrovaný v spoločenstve po prvýkrát, členské štáty zhromaždia a uchovajú nasledovné údaje: - špecifické emisie CO2 (g/km) - druh paliva (napr. benzín, nafta) - výrobca - hmotnosť (kg) - maximálny netto výkon (kW) - objem motora (cm3) -------------------------------------------------- PRÍLOHA II Kvalita a presnosť údajov 1. Úvod Výrobcovia môžu rozlišovať typy osobných automobilov, ktoré vyrábajú, podľa variantov a ďalej ešte podľa verzií. Pre ktorýkoľvek daný automobil budú najpresnejšími tie údaje o emisiách CO2, ktoré sú uvedené pre konkrétnu verziu, do ktorej automobil patrí. Z tohto dôvodu pre účely monitorovacieho systému členské štáty zhromaždia iba tie údaje, ktoré sú špecifické pre jednotlivé verzie. 2. Využitie dokumentácie typového schválenia ako zdroja pre monitorované údaje a) Informácie, ktoré sa majú využívať pre monitorovacie účely emisií CO2 z automobilov (alebo pre elektronické databázy na ďalšie účely v systéme monitorovania emisií CO2 z automobilov), sa musia vyňať z oficiálneho súboru informácií, ktorý je súčasťou oznámenia o udelení typového schválenia, ktoré posielajú orgány členských štátov pre typové schválenie a ako je stanovené v smernici č. 70/156/EHS. b) Súbor informácií, ktorý posielajú orgány členských štátov pre typové schválenie, môžu obsahovať údaje, ktoré sú špecifické pre niektoré rozdielne verzie. Z tohto dôvodu je dôležité, aby príslušné údaje pre nový osobný automobil, na ktorý sa vzťahujú ustanovenia tohto rozhodnutia, sa v súbore informácií správne určili. Údaje pre určitú verziu sa z tohto dôvodu vyberú na základe čísiel pre "typ", "variant" a "verziu" automobilu, ako sú uvedené na osvedčení zhody. Osvedčenie zhody musí nevyhnutne obsahovať údaje týkajúce sa určitej verzie daného typu auta. 3. Potenciálne zdroje chýb a) Výber špecifických údajov pre verziu z dokumentácie typového schválenia Existujú dva potenciálne zdroje chýb, ktoré súvisia s používaním dokumentácie typového schválenia, ktorá bude slúžiť ako zdroj monitorovaných údajov pre účely tohto rozhodnutia. Jeden môže nastať pri konverzii údajov z písomnej formy na informačnom prospekte do elektronickej formy, ktorá sa bude používať ako databáza údajov typového schválenia. Tieto chyby môžu nastať zlyhaním ľudského faktora. Druhý sa týka správneho výberu údajov z elektronickej databázy údajov typového schválenia. Údaje pre zodpovedajúcu verziu by v takýchto databázach mali byť označené jednoznačnou kombináciou čísiel pre typ, variant a verziu, ako sú uvedené na osvedčení zhody. b) Prenos údajov z osvedčenia zhody do elektronickej registračnej evidencie Pri preberaní údajov z osvedčenia zhody (dokument) a zaznamenávaní do elektronickej registračnej evidencie pri registrácii nového osobného automobilu môže vzniknúť riziko zaznamenania nesprávnych údajov. Najpravdepodobnejším zdrojom je zlyhanie ľudského faktora. c) Automatické poskytovanie údajov od výrobcov registračným orgánom V niektorých členských štátoch sa požaduje od výrobcov, aby elektronickou cestou poskytli údaje, ktoré sú uvedené na osvedčení zhody registračným orgánom (alebo priamo do registračnej evidencie). Pri tomto spôsobe je možné, že sa poskytnú nesprávne údaje a takto by sa mohli systémy schváliť. -------------------------------------------------- PRÍLOHA III Metodológia na zistenie CO2 monitorovaných údajov týkajúcich sa emisií CO2 pre nové osobné automobily Táto príloha popisuje monitorované údaje, ktoré sa majú oznámiť Komisii. Monitorované údaje sa majú vytvoriť z prvotných údajov zhromaždených v priebehu prvej registrácie nových osobných automobilov (uvedené v prílohe I) na základe nižšie uvedených metód. Presná forma v akej sa budú informácie predkladať Komisii je uvedená v prílohe IV. V súčasnosti sa budú posudzovať iba palivá a pohonné systémy, ktoré sa nachádzajú v právnej úprave typového schválenia. Do tohto monitorovacieho systému sa uvedú iba údaje o nových osobných automobiloch, ktoré ešte nie sú v spoločenstve zaregistrované. Osobné automobily, ktoré už sú v spoločenstve, alebo nikde inde zaregistrované, sú osobitne vyňaté z ustanovení tohto rozhodnutia. 1. Počet novoregistrovaných osobných automobilov rozdelených podľa druhu paliva (Nf) Pre každý jednotlivý druh paliva (napr. benzín a nafta) členské štáty určia počet nových osobných automobilov, ktoré boli po prvýkrát registrované na ich území. Pre každý druh paliva (f) sa počet nových osobných automobilov registrovaných po prvýkrát vyjadrí ako (Nf), 2. Priemerné špecifické CO2 emisie pochádzajúce z novoregistrovaných automobilov na určitý druh paliva (Sf, ave) Špecifické CO2 emisie spriemernené zo všetkých novoregistrovaných automobilov na určitý druh paliva (označené Sf, ave) sa vypočítajú zo súčtu špecifických CO2 emisií každého jednotlivého novoregistrovaného automobilu jazdiaceho na určitý druh paliva Sf delené počtom novoregistrovaných automobilov na ten istý druh paliva (Nf): +++++ TIFF +++++ 3. Rozdelenie CO2 emisií pochádzajúcich z novoregistrovaných osobných automobilov Zaznamená sa počet novoregistrovaných osobných automobilov na každý druh paliva, ktoré spadajú do každej z nasledovných kategórií emisií CO2. Kategórie emisií CO2 sú < 60, 60-80, 81-100, 101-120, 121-140, 141-160, 161-180, 181-200, 201-250, 251-300, 301-350, 351-450, > 450 g/km. Ak počet novoregistrovaných automobilov v určitej kategórii emisií CO2 (c) na určitý druh paliva (f) je vyjadrený ako Nf, potom priemerné emisie CO2 pochádzajúce z týchto automobilov Cf, c, ave sa vypočítajú zo súčtu jednotlivých emisií CO2, Cf, c pochádzajúcich z každého automobilu delené Nf, c: +++++ TIFF +++++ 4. Rozdelenie nových osobných automobilov podľa hmotnosti Pre každú z nasledovných hmotnostných kategórií < 650, 650-750, 751-850, 951- 1050, 1051-1150, 1151-1250, 1251-1350, 1351-1550, 1551-1750 a 1751-2000, 2001-2250, 2251-2500, 2501-2800 a > 2800 kg sa zaznamená počet novoregistrovaných osobných automobilov na určitý druh paliva, priemerná hmotnosť týchto automobilov a tiež priemerné špecifické emisie CO2. Ak počet nových automobilov v určitej hmotnostnej kategórii (m) a druhu paliva (f) je daný Nf, m, potom priemerná hmotnosť týchto automobilov Mf, m, ave sa vypočíta zo súčtu jednotlivých hmotností Mf, m každého nového automobilu delené Nf, m: +++++ TIFF +++++ Ak Sf, m sú špecifické emisie CO2 jednotlivých automobilov v konkrétnej hmotnostnej kategórii a druhu paliva, potom sa analogicky vyjadrí priemerná hodnota emisií CO2 týchto automobilov ako: +++++ TIFF +++++ 5. Rozdelenie podľa maximálneho netto výkonu novoregistrovaných osobných automobilov Pre každú z nasledovných výkonnostných kategórií < 30, 30-40, 41-50, 51-60, 61-70, 71-80, 81-90, 91-100, 101-110, 111-120, 121-130, 131-140, 141-150, 151-160, 161-170, 171-180, 181-200, 201-250, 251-300, > 300 kW sa bude zaznamenávať počet novoregistrovaných osobných automobilov na určitý druh paliva, priemerný maximálny netto výkon týchto automobilov a tiež priemerné špecifické emisie CO2. Ak počet nových automobilov určitého výkonnostného rozsahu (p) a druhu paliva (f) je daný ako Nf, p, potom priemerný netto výkon týchto automobilov Pf, p, ave sa vypočíta zo sumy jednotlivých maximálnych hodnôt netto výkonu Pf, p každého nového automobilu delené Nf, p: +++++ TIFF +++++ Ak Sf,p sú špecifické emisie CO2 jednotlivých automobilov v konkrétnej maximálnej netto výkonnostnej kategórii a druhu paliva, potom sa analogicky vyjadrí priemerná hodnota emisií CO2 týchto automobilov ako: +++++ TIFF +++++ 6. Rozdelenie podľa objemu motora novoregistrovaných osobných automobilov Pre každú z nasledovných kategórií objemu motora < 700, 700-800, 801-900, 901-1000, 1001-1100, 1101-1200, 1201-1300, 1301-1400 a 1401-1500, 1501-1600, 1601-1700, 1701-1800, 1801-1900, 1901-2000, 2001-2100, 2101-2200, 2201-2400, 2401-2600, 2601-2800, 2801-3000, 3001-3500, 3501-4500, > 4500 cm3 sa bude zaznamenávať počet novoregistrovaných osobných automobilov na určitý druh paliva, priemerný objem motora týchto automobilov a tiež priemerné špecifické emisie CO2. Ak počet nových automobilov určitého rozsahu objemu motora (c) a druhu paliva (f) je daný ako Nf, c, potom priemerný objem motora týchto automobilov Cf, c, ave sa vypočíta zo sumy jednotlivých objemov motora Cf, c každého nového automobilu delené Nf, c: +++++ TIFF +++++ Ak Sf, c sú špecifické emisie CO2 jednotlivých automobilov v konkrétnej kategórii objemu motora a druhu paliva, potom sa analogicky vyjadrí priemerná hodnota emisií CO2 týchto automobilov ako: +++++ TIFF +++++ -------------------------------------------------- PRÍLOHA IV Formát monitorovaných informácií, ktoré sa majú poskytnúť Komisii Nasledovná osnova ukazuje v akom formáte majú členské štáty poskytovať Komisii monitorované informácie, vypočítané podľa metodológie uvedenej v prílohe III. 1. Priemerná hodnota špecifických emisií CO2 zo všetkých novoregistrovaných osobných automobilov na určitý druh paliva Členské štáty poskytnú pre každý odlišný druh paliva počet novoregistrovaných osobných automobilov a priemernú hodnotu emisií CO2 týchto automobilov. Údaje sa predkladajú vo forme tabuľky, ako je nižšie uvedené, kde hodnoty emisií CO2 budú dané najbližším celým číslom. Druh paliva | Počet novoregistrovaných osobných automobilov | Priemerná hodnota špecifických emisií CO2 (g/km) | Benzín | … | … | Nafta | … | … | … | … | | 2. Priemerná hodnota špecifických emisií CO2 podľa výrobcu a druhu paliva Údaje týkajúce sa všetkých novoregistrovaných osobných automobilov sa usporiadajú podľa výrobcu a ďalej rozdelia podľa druhu paliva (napr. benzín a nafta). Členské štáty predložia pre každú podskupinu všetky priemerné hodnoty špecifických emisií CO2 a počet osobných automobilov, na základe ktorého boli vypočítané. Požadované informácie sa poskytnú vo forme tabuľky, ako je nižšie uvedené. Opäť hodnoty emisií CO2 budú dané najbližším celým číslom. Výrobca | Druh paliva | Počet novoregistrovaných osobných automobilov | Priemerná hodnota špecifických emisií CO2 (g/km) | … | Benzín | … | … | … | Nafta | … | … | … | … | … | | 3. Rozdelenie podľa emisií CO2 v celom vozovom parku nových osobných automobilov Členské štáty poskytnú pre každý jednotlivý druh paliva počet nových osobných automobilov registrovaných pre každú jednotlivú kategóriu emisií CO2 podľa výrobcu a za všetkých výrobcov podľa nasledujúceho formátu: +++++ TIFF +++++ 4. Rozdelenie podľa hmotnosti, výkonu a objemu motora osobného automobilu Vlastnosti automobilu ako je hmotnosť, výkon a objem motora sa rozdeľujú do tried a budú sa oznamovať zhromaždené údaje pre každý rozsah triedy. Vyžadované údaje podľa výrobcu a za všetkých výrobcov týkajúce sa priemernej hodnoty vlastnosti (hmotnosť, výkon a objem motora) a priemerné hodnoty špecifických emisií CO2 pre osobné automobily v danej triede. Hodnoty hmotnosti, výkonu a objemu motora a špecifických emisií CO2 sa zaznamenajú ako najbližšie celé číslo. +++++ TIFF +++++ +++++ TIFF +++++ +++++ TIFF +++++ --------------------------------------------------